b'\n_START_ARTICLE_\nAnton Bite\xc5\xbenik\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gori\xc5\xa1kega kamnoseka Bla\xc5\xbea Bite\xc5\xbenika. V rojstnem kraju je obiskoval ljudsko in srednjo \xc5\xa1olo. Nato je \xc5\xa1tudiral kiparstvo na Akademiji lepih umetnosti v Benetkah. Izdelal je kip baronu Andreju \xc4\x8cehovinu (odkrit 14. avgusta 1898 v \xc4\x8cehovinovem rojstnem kraju). Kasneje se je udele\xc5\xbeil nate\xc4\x8daja za osnutek Pre\xc5\xa1ernovega spomenika v Ljubljani, za kar je prejel \xc4\x8dastno priznanje. Izdelal je \xc5\xa1e nagrobnik Simonu Gregor\xc4\x8di\xc4\x8du na pokopali\xc5\xa1\xc4\x8du pri cerkvi Sv. Lovrenca pod Libu\xc5\xa1njem, ki je po splo\xc5\xa1nem mnenju njegovo najbolj\xc5\xa1e delo. Ta bas-relief (nizki, ploski relief, pri katerem so podobe le nekoliko vzdignjene nad podlago) je narejen iz karakskega marmorja in sestavljen iz treh delov. Znan pa je tudi njegov doprsni kip z naslovom sirota. Najve\xc4\x8d pa se je Bite\xc5\xbenik ukvarjal z malo, predvsem nagrobno plastiko.'